V Ý Z V A
NA PREDLOŽENIE ŽIADOSTÍ O POSKYTNUTIE DOTÁCIE MINISTERSTVA ŠKOLSTVA, VEDY, VÝSKUMU A ŠPORTU SLOVENSKEJ REPUBLIKY
NA PREVENCIU EXTRÉMIZMU NA ROK 2018 (ďalej len „VÝZVA“)

Ministerstvo školstva, vedy, výskumu a športu Slovenskej republiky (ďalej len „ministerstvo“) oznamuje, že z rozpočtu kapitoly ministerstva na rok 2018 vyčlenilo 30 000,- € na dotácie na zabezpečenie výchovno-vzdelávacieho podujatia v oblasti prevencie extrémizmu. Uvedené finančné prostriedky budú poskytnuté žiadateľom formou dotácie zo štátneho rozpočtu prostredníctvom rozpočtovej kapitoly ministerstva (ďalej len „dotácia“). 
1.	Základný cieľ
•	Podporovať prevenciu extrémizmu u žiakov základných a stredných škôl.
•	Podporovať vyučovanie o holokauste s dôrazom na regionálnu históriu a využiť pritom historické udalosti a univerzálne hodnoty, národné a regionálne dejiny, všeobecné udalosti a konkrétne ľudské osudy a slovenské národné záujmy a ideály humanity.
•	Poskytnúť žiakom základných a stredných škôl možnosť hlbšieho vzdelávania a rozširovania vedomostného obzoru.
•	Podporovať kritické myslenie žiakov, schopnosť vnímať svet v súvislostiach, iniciovať ich záujem o vyššie vzdelanie, vytvárať priestor pre diskusiu, konfrontáciu názorov.
2.	Prioritné témy výzvy
•	Prevencia extrémizmu
•	Vyučovanie o holokauste prostredníctvom zážitkového učenia 
•	Spoznávanie obdobia holokaustu prostredníctvom návštev múzeí a pamätníkov 
3.	Okruh oprávnených žiadateľov
V súlade s § 6c ods. 2 písm. b) zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov je dotáciu možné poskytnúť občianskym združeniam, ktoré nie sú zriaďovateľmi škôl a školských zariadení a podieľajú sa na výchove a vzdelávaní v školách a v školských zariadeniach. 
Dotácie budú poskytnuté občianskym združeniam, ktoré sa aktívne venujú prevencii extrémizmu a podpore vyučovania o holokauste. 
4.	Cieľová skupina 
Žiaci II. stupňa základných škôl a žiaci stredných škôl. 
5.	Trvanie projektu
Od 1. júla 2018 do 14. decembra 2018.

6.	Výberové kritériá a ich váha
Ministerstvo poskytne žiadateľovi dotáciu na realizáciu výchovno-vzdelávacieho podujatia podľa nasledujúcich kritérií:
☒	odborné zabezpečenie podujatia	30%	
☒	organizačné a personálne zabezpečenie podujatia	20%	
☒	celoslovenský charakter	20%	
☒	účelnosť a efektívnosť využitia finančných prostriedkov	10%	
☒	materiálne a technické zabezpečenie podujatia	10%	
☒	harmonogram jednotlivých podujatí aj sprievodných aktivít, ich ciele a obsah	10%	

Dotáciu nemožno použiť na:
•	úhradu záväzkov z predchádzajúcich rozpočtových rokov,
•	refundáciu výdavkov uhradených v predchádzajúcich rozpočtových rokoch,
•	na zdravotné poistenie, sociálne poistenie a príspevky na starobné dôchodkové sporenie za zamestnávateľa,
•	na kapitálové výdavky.
Dotáciu možno podľa § 8a ods. 4 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov poskytnúť žiadateľovi, ak: 
•	má vysporiadané finančné vzťahy so štátnym rozpočtom, 
•	nie je voči nemu vedené konkurzné konanie, nie je v konkurze, v reštrukturalizácii a nebol proti nemu zamietnutý návrh na vyhlásenie konkurzu pre nedostatok majetku,
•	neporušil zákaz nelegálnej práce a nelegálneho zamestnávania podľa osobitného predpisu (zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov),
•	nemá evidované nedoplatky poistného na zdravotné poistenie, sociálne poistenie a príspevkov na starobné dôchodkové sporenie,
•	nemá právoplatne uložený trest zákazu prijímať dotácie alebo subvencie,
•	nemá právoplatne uložený trest zákazu prijímať pomoc a podporu poskytovanú z fondov Európskej únie,
•	je zapísaný v registri partnerov verejného sektora, ak ide o žiadateľa, ktorý má povinnosť zapisovať sa do registra partnerov verejného sektora.
7.	Výška finančných prostriedkov určených na zverejnenú výzvu je 30 000  €.
8.	Najvyššia a najnižšia výška dotácie na jedného žiadateľa
Najvyššia výška dotácie určená na jedného žiadateľa je: 30 000 €.
Najnižšia výška dotácie určená na jedného žiadateľa je:  15 000 €.
9.	Výška spoluúčasti žiadateľa na uskutočňovanie aktivity
Spoluúčasť žiadateľa je najmenej 5% z poskytnutej dotácie na realizáciu aktivity.
10.	Predkladanie žiadostí a časový harmonogram vyhodnocovania žiadosti
Žiadosť predkladá žiadateľ písomne na formulári s názvom „Žiadosť“ (vrátane príloh) najneskôr do 30 dní od zverejnenia Výzvy na adresu: 
Ministerstvo  školstva, 
vedy, výskumu  a športu SR 
sekcia národnostného a inkluzívneho vzdelávania
Stromová 1
813 30 Bratislava 

s označením na obálke: „Dotácia – prevencia extrémizmu“.
	Žiadosť obsahuje:
- náležitosti v rozsahu ustanovenom v bode 10. 
Pri predložení žiadosti rozhoduje dátum na poštovej pečiatke. Žiadosti doručené pred zverejnením tejto výzvy ministerstvo nebude akceptovať. Žiadosti doručené po stanovenom termíne komisia nebude posudzovať. 
Výber žiadateľov, ktorým bude poskytnutá dotácia ministerstva uskutoční komisia. Komisiu vymenúva minister školstva, vedy, výskumu a športu Slovenskej republiky (ďalej len „minister“) z radov zamestnancov ministerstva. Podrobnosti o úlohách komisie, spôsobe rokovania a posudzovania žiadostí upravuje štatút komisie.
11.	Požadované údaje a náležitosti žiadosti o poskytnutie dotácie
Identifikačné údaje o žiadateľovi:
1)	názov žiadateľa,
2)	adresa sídla,
3)	identifikačné číslo,
4)	daňové identifikačné číslo,
5)	mená, priezviská a akademické tituly funkcionárov oprávnených konať v mene združenia,
Žiadosť ďalej obsahuje:
a)	predmet činnosti žiadateľa,
b)	konkrétny účel poskytnutia dotácie,
c)	charakteristiku uskutočnenej aktivity, na ktorú sa požaduje dotácia – projekt „Prevencia extrémizmu“
d)	počet osôb, ktoré podujatie zabezpečujú a počet osôb, pre ktoré sa podujatie uskutočňuje,
e)	časový harmonogram uskutočňovania podujatia,
f)	analýzu finančného zabezpečenia uskutočňovania podujatia,
g)	uvedenie skutočnosti, či žiadateľ požaduje na uvedené podujatie dotáciu od iného subjektu verejnej správy a v akej výške,
h)	súhlas žiadateľa so zhromažďovaním, spracovaním a zverejňovaním poskytnutých údajov.

Prílohy žiadosti:
a)	čestné vyhlásenie žiadateľa, že má usporiadané finančné vzťahy so štátnym rozpočtom, a potvrdenie miestne príslušného správcu dane, nie staršie ako tri mesiace, že žiadateľ nemá daňové nedoplatky,
b)	potvrdenie príslušného konkurzného súdu, nie staršie ako tri mesiace, že voči žiadateľovi nie je vedené konkurzné konanie, nie je v konkurze, v reštrukturalizácii a nebol proti nemu zamietnutý návrh na vyhlásenie konkurzu pre nedostatok majetku,
c)	čestné vyhlásenie žiadateľa, že nie je voči nemu vedený výkon rozhodnutia (zákon č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov, zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov),
d)	čestné vyhlásenie žiadateľa, že neporušil zákaz nelegálnej práce a nelegálneho zamestnávania podľa osobitného predpisu (zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov),
e)	výpis z registra trestov nie starší ako tri mesiace, ak ide o splnenie podmienky podľa § 8a odseku 4 písm. f) a g) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov,
f)	potvrdenie Sociálnej poisťovne a každej zdravotnej poisťovne, nie staršie ako tri mesiace, že žiadateľ nemá evidované nedoplatky poistného za zdravotné poistenie, sociálne poistenie a príspevkov na starobné dôchodkové sporenie,
g)	riadna účtovná uzávierka k poslednému dňu predchádzajúceho účtovného obdobia, ak je žiadateľom právnická osoba,
h)	rozpočet nákladov súvisiacich s uskutočnením aktivity, na ktorú sa žiada dotácia. (Finančné zabezpečenie podujatia je potrebné detailne rozpísať podľa jednotlivých položiek v súlade s Metodickým usmernením Ministerstva financií Slovenskej republiky č. MF/010175/2004-42 zo dňa 8. decembra 2004 v znení neskorších predpisov).
i)	čestné vyhlásenie žiadateľa, že nemá právoplatne uložený trest prijímať dotácie alebo subvencie, nemá právoplatne uložený trest zákazu prijímať pomoc a podporu poskytovanú z fondov EÚ, je zapísaný v registri partnerov verejného sektora, ak ide o žiadateľa, ktorý má povinnosť zapisovať sa do registra partnerov verejného sektora
12.	Posúdenie a vyhodnotenie žiadostí
Posúdenie a vyhodnotenie žiadostí o poskytnutie dotácie vykoná komisia na vyhodnotenie žiadostí o poskytnutie dotácie (ďalej len „komisia“), ktorej zloženie a činnosť upravuje Štatút komisie na hodnotenie a výber žiadostí o poskytnutie dotácie na zabezpečenie výchovno-vzdelávacieho podujatia na prevenciu extrémizmu.
Na základe rozhodnutia o poskytnutí dotácie uzatvorí ministerstvo so žiadateľom, ktorému je schválená dotácia, písomnú zmluvu o poskytnutí dotácie podľa § 6c ods. 13 zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov (ďalej len „zákon č. 597/2003 Z. z.“) 
V súvislosti s prípravou zmluvy žiadateľ podľa pokynov ministerstva pripraví a predloží podrobný rozpočet na využitie schválenej dotácie v písomnej aj v elektronickej forme. Finančné prostriedky poukazuje ministerstvo bezhotovostne po obojstrannom podpise zmluvy na samostatný bankový účet otvorený prijímateľom dotácie len na vedenie prostriedkov poskytnutých z rozpočtu ministerstva. Poskytnuté finančné prostriedky sa použijú na úhradu nákladov spojených so zabezpečením podujatia na obdobie do 14. 12. 2018.
Ministerstvo do 30 dní od rozhodnutia o žiadostiach zverejní na svojom webovom sídle údaje podľa § 6c ods. 14 zákona č. 597/2003 Z. z.
13.	Spôsob odstraňovania formálnych nedostatkov žiadosti
Ak žiadateľ neuvedie vo svojej žiadosti požadované údaje alebo nepredloží požadované dokumenty v príslušnej forme, ministerstvo ho e-mailovou poštou vyzve na ich doplnenie. Lehota na odstránenie uvedených formálnych nedostatkov je 5 pracovných dní a začína plynúť odo dňa doručenia požiadavky ministerstva na doplnenie požadovaných údajov alebo predloženie chýbajúcich dokumentov žiadateľovi. 
Za formálne nedostatky sa považujú chýbajúce údaje a nepredložené prílohy uvedené v žiadosti, chýbajúci podpis a pečiatka. 
Žiadateľa, ktorý v stanovenej lehote neodstráni formálne nedostatky, vyradí komisia zo zoznamu žiadateľov a jeho žiadosť sa nebude posudzovať.
14.	Podmienky na použitie a zúčtovanie finančných prostriedkov
	Podkladom pre zúčtovanie dotácie je vecné a finančné vyhodnotenie priebehu podujatia. Pri zúčtovaní je potrebné predložiť všetky účtovné doklady v zmysle schváleného rozpočtu, ktorý je súčasťou zmluvy. Výdavky na tovary a služby musia byť hradené z účtu (dotačného), ktorý je uvedený v zmluve. Dotáciu nie je možné použiť na kapitálové výdavky, dary, občerstvenie, PHM. 
	Práva a povinnosti zmluvných strán, sankcie za porušenie zmluvných podmienok budú uvedené v zmluve. Porušenie podmienok použitia poskytnutej dotácie bude kvalifikované ako porušenie rozpočtovej disciplíny a sankcionované podľa zákona o rozpočtových pravidlách verejnej správy.
Bratislava                2018
Mgr. JUDr. Martina Lubyová, PhD.
       ministerka školstva, vedy,
výskumu a športu SR